ब्लैक आउटफिट में की ट्विनिंग, 3 साल की अनायरा ने दी फ्लाइंग किस
Kapil Sharma's Daughter Anayra Ramp Walk Debut - मशहूर कॉमेडियन और एक्टर कपिल शर्मा ने अपनी 3 साल की बेटी अनायरा शर्मा के साथ रैम्प वॉक किया। जिसका एक वीडियो सामने आया है।
मशहूर कॉमेडियन और एक्टर कपिल शर्मा ने अपनी 3 साल की बेटी अनायरा शर्मा के साथ रैम्प वॉक किया। जिसका एक वीडियो सामने आया है। इस वीडियो में कपिल बेटी का हाथ पकड़े वॉक कर रहे हैं। पापा-बेटी की जोड़ी ने ब्लैक आउटफिट में ट्विनिंग की है।
स्टेज पर कपिल ने ऑडियंस की तरफ हाथ हिलाया और उन्होंने अपने बेटी से भी ऐसा करने को कहा। जिसके बाद 3 साल की अनायरा ने ऑडियंस की तरह वेव किया। इतना ही नहीं कपिल के कहने पर उन्होंने फैंस को फ्लाइंग किस भी दी।
वीडियो देख फैंस ने बताया क्यूट 
इस वीडियो के सामने आते ही कई लोगों ने कमेंट सेक्शन में अनायरा को "क्यूट" कहा। एक इंस्टाग्राम यूजर ने कमेंट कर लिखा, 'वह गिन्नी की तरह दिखती है।' कई लोगों ने उनकी तुलना बिग बॉस 16 फेम अब्दु रोजिक से भी की। एक यूजर ने लिखा, 'वह अब्दु रोजिक की बहन दिखती है।' तो वही तीसरे ने लिखा, 'बच्ची कितनी मासूम या प्यारी लग रही है। और उसकी मुस्कान'।
इवेंट में मौजूद रहे कई सितारे
इस इवेंट में कपिल शर्मा के अलावा कॉमेडियन भारती सिंह भी अपने बेटे गोला के साथ रैम्प वॉक करती नजर आईं। बता दे, अनु रंजन ने कल यानी रविवार को अपनी बेटी के नाम का फंडरेजर शो किया था। यह शो खास मदर्स डे पर रखा गया था। इस इवेंट में आकांक्षा रंजन, अनुष्का रंजन, निया शर्मा समेत कई सितारे शामिल हुए।
